《送潘端州出殡以风甚渡江中流而不济有作》
宋代·洪朋

戒徒事晨征，肃舲逗江浒。屯云蔽寒岑，冲飙卷秋浦。

波惊飞橹妨，景短执引阻。垂堂戒曩哲，矧乃将恐惧。

长年告我还，风力方轩举。恍疑柳车张，犹认鹭缞聚。

蹙浪郁飞翻，涌烟迷处所。江水日夜流，何由赏心晤。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。